Document ID: 32005D0320

KOMISJONI OTSUS,
21. aprill 2005,
teatavate Saksamaa, Hispaania, Kreeka, Prantsusmaa, Itaalia, Portugali ja Ühendkuningriigi makseasutuste raamatupidamisaruannete kontrollimise ja heakskiitmise kohta seoses Euroopa Põllumajanduse Arendus- ja Tagatisfondi (EAGGF) tagatisrahastust 2002. eelarveaastal rahastatud kuludega
(teatavaks tehtud numbri K(2005) 1210 all)
(Ainult hispaania-, inglis-, itaalia-, kreeka-, portugali-, prantsus- ja saksakeelsed tekstid on autentsed)
(2005/320/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1258/1999 ühise põllumajanduspoliitika rahastamise kohta, (1) eriti selle artikli 7 lõiget 3,
olles konsulteerinud fondikomiteega,
ning arvestades järgmist:
(1)
Oma 7. mai 2003. aasta otsusega 2003/313/EÜ Euroopa Põllumajanduse Arendus- ja Tagatisfondi (EAGGF) tagatisrahastust 2002. eelarveaastal rahastatud liikmesriikide kulude raamatupidamisarvestuse kontrollimise ja heakskiitmise kohta, (2) kontrollis komisjon kõikide makseasutuste raamatupidamisarvestust ja kiitis selle heaks, välja arvatud Saksamaa makseasutuste “Baden Württemberg” ja “Bayern-Umwelt”, Hispaania makseasutuste “Islas Baleares” ja “La Rioja”, Kreeka makseasutuse “OPEKEPE”, Prantsusmaa makseasutuste “SDE”, “OFIVAL”, “ONIC”, “ONIFLHOR”, “ONILAIT”, “ODEADOM”, “FIRS” ja “ONIVINS”, Itaalia makseasutuse “ARTEA” ja Lombardia piirkonna makseasutuste, Portugali makseasutuse “IFADAP” ning Ühendkuningriigi makseasutuse “NAWAD” puhul.
(2)
Saksamaa, Hispaania, Kreeka, Prantsusmaa, Itaalia, Portugali ja Ühendkuningriigi esitatud uute andmete ning lisakontrolli põhjal võib komisjon nüüd vastu võtta otsuse asjaomaste makseasutuste raamatupidamisaruannete õigsuse, täielikkuse ja täpsuse kohta.
(3)
Kõnealuste Saksamaa, Hispaania, Kreeka, Prantsusmaa, Itaalia, Portugali ja Ühendkuningriigi makseasutuste raamatupidamisaruannete kontrollimisel ja heakskiitmisel peab komisjon arvesse võtma vastavalt oma otsusele 2003/313/EÜ Itaaliale ja Ühendkuningriigile juba makstud ning Saksamaalt, Hispaanialt, Kreekalt, Prantsusmaalt, Itaalialt ja Portugalilt juba kinnipeetud summasid.
(4)
Vastavalt määruse (EÜ) nr 1258/1999 artikli 7 lõikele 3 ja 7. juuli 1995. aasta määruse (EÜ) nr 1663/95 (millega nähakse ette nõukogu määruse (EMÜ) nr 729/70 kohaldamise üksikasjalikud eeskirjad seoses EAGGFi tagatisrahastu raamatupidamisarvestuse kontrollimise ja heakskiitmisega) (3) artikli 7 lõikele 1 ei piira käesolev raamatupidamisteabe põhjal tehtav otsus komisjoni poolt hiljem vastuvõetavate otsuste kohaldamist, millega ühendus ei rahasta kulusid, mis ei ole kooskõlas ühenduse eeskirjadega,
ON VASTU VÕTNUD KÄESOLEVA OTSUSE:
Artikkel 1
Käesoleva otsusega kontrollitakse ja kiidetakse heaks Saksamaa makseasutuste “Baden Württemberg” ja “Bayern-Umwelt”, Hispaania makseasutuste “Islas Baleares” ja “La Rioja”, Kreeka makseasutuse “OPEKEPE”, Prantsusmaa makseasutuste “SDE”, “OFIVAL”, “ONIC”, “ONIFLHOR”, “ONILAIT”, “ODEADOM”, “FIRS” ja “ONIVINS”, Itaalia makseasutuste “ARTEA” ja Lombardia piirkonna makseasutuste, Portugali makseasutuse “IFADAP” ning Ühendkuningriigi makseasutuse “NAWAD” raamatupidamisaruanded Euroopa Põllumajanduse Arendus- ja Tagatisfondi (EAGGF) tagatisrahastust 2002. eelarveaastal rahastatud kulude osas.
Käesoleva otsuse kohaselt kõnealuste liikmesriikide poolt tagasimakstavad või neile makstavad summad on ette nähtud lisas.
Artikkel 2
Käesolev otsus on adresseeritud Saksamaa Liitvabariigile, Kreeka Vabariigile, Hispaania Kuningriigile, Prantsuse Vabariigile, Itaalia Vabariigile, Portugali Vabariigile ja Ühendkuningriigile.
Brüssel, 21. aprill 2005

Labels: 2
18
15
4